# Balatonakarattya Község Önkormányzat

**Polgármestere**

Az előterjesztés törvényességi

szempontból megfelelő.

Balatonakarattya, 2016. április 12.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. április 14-ei rendkívüli ülésére.

**Tárgy : Balatonakarattya településrendezési eszközeinek módosítása során a tervezési program módosítása**

**Előterjesztő:** Matolcsy Gyöngyi - polgármester

**Előkészítette:** Kovács Márta – műszaki titkár

**Tisztelt Képviselő-testület!**

Balatonakarattya településrendezési eszközeinek módosítása kapcsán a tervezők - a T. Képviselő-testület a 132/2015. (XII.28.) számú határozatának mellékletében szereplő - programpontokat külön-külön megvizsgálják; meghatározzák a módosítás szakmai, jogszabályi feltételeit, szükség esetén felvázolják helyzetértékelésüket, egyeztetnek az önkormányzattal.

A véleményezési szakasz kezdeményezéséhez szükséges hogy a kérdéses programpontoknál a Képviselő-testületnek döntést kell hoznia, arról, hogy kívánja-e módosítani vagy az kikerül a módosítandó területek közül.

Önkormányzatunk képviselőivel 2016. március 23-án történt meg egy ilyen egyeztetés és az ott felmerült kérdéses pontra vonatkozóan a T. Képviselő-testületnek döntést kell hoznia.

Ezek: Balatonakarattya Község Önkormányzatának 132/2015.(XII.28.) sz. határozatának mellékletében szereplő

* **2.f pont** „a Fácános köz területén a jelenlegi kusza osztatlan közös tulajdoni forma rendezését célzó, előkészített állapotban lévő telekalakítás segítése, a meglévő épületállomány megtarthatósága érdekében az érintett területen 360 m2 minimális kialakítható telekterületet előíró építési övezeti besorolással”

Jelen előterjesztésem mellékleteként benyújtott, Auer Jolán vezető településtervező által összeállított dokumentációt szíveskedjenek áttekinteni és a javaslatok mérlegelése alapján, kérem, hogy a döntésüket meghozni szíveskedjenek.

Tájékoztatásul közlöm, hogy a dokumentációban hivatkozott mérnökgeológiai szakvéleményt Kneifel Ferenc geotechnikai tervező az érintett tulajdonos(ok) megbízásából készítette.

 Tisztelettel:

 Matolcsy Gyöngyi

 polgármester

*Határozati javaslat:*

Balatonakarattya Község Önkormányzata Képviselő-testülete

…../2016. (IV.14.) önkormányzati határozata

**Balatonakarattya Község Önkormányzatának 132/2015. (XII.28.) határozatának mellékletének módosításáról**

1. A 2.f pontszerinti „a Fácános köz területén a jelenlegi kusza osztatlan közös tulajdoni forma rendezését célzó, előkészített állapotban lévő telekalakítás segítése, a meglévő épületállomány megtarthatósága érdekében az érintett területen 360 m2 minimális kialakítható telekterületet előíró építési övezeti besorolással” kikerül a módosítandó területek közül.

**Felelős**: Matolcsy Gyöngyi polgármester

**Határidő**: azonnal